07/11/2013 | Administración LocalMunicipal
Laxe
Anuncio do acordo da XGL do 22/10/2013 en canto á desestimación de alegacións de Sondeos del Norte, SL

ANUNCIO Mediante acordo adoptado pola Xunta de Goberno Local, na sesión extraordinaria celebrada o 22 de outubro de 2013, resolvíuse aprobar definitivamente a relación de bens e dereitos afectados pola ocupación directa dos terrenos ubicados na zona de Cabo de Area, desta vila de Laxe e municipio, para obtención dos sietmas xerais do solo urbanizable 1 recollido no Plan Xeral de Ordenación Municipal de Laxe (PXOM) - expediente administrativo núm.213/2013 -, que inclúe os aproveitamentos urbanísticos correspondentes a cada un dos propietsrios afectados e o sector ou a unidade de execución onde terán que facerse efectivos os seus dereitos. Publícase este anuncio para os efectos do artigo 170 da Lei 9/2002, de 30 de decembro, de ordenación urbanística e protección do medio rural de Galicia, transcribíndose deseguido a parte resolutiva de dito acordo: PRIMEIRO. Desestimar as alegacións presentadas pola entidade Sondeos del Norte, S. L. en relación co presente expediente, polos motivos expresados no informe anterior transcrito, do que se lle remitirá unha copia a interesada, xunto coa notificación deste acordo. SEGUNDO. Que se aprobe definitivamente a relación de terreos e propietarios afectados pola ocupación directa para o establecemento de sistemas xerais do solo urbanizable número 1 recollido no PXOM con ordenación detallada, con indicación dos aproveitamentos urbanísticos correspondentes a cada un destes e o sector ou unidade de execución onde deberán facerse efectivos os seus dereitos TERCEIRO. Que se ocupen directamente para o establecemento do sistema mencionado os terreos descritos no punto anterior. CUARTO. Que os devanditos propietarios sexan citados para o día 19 de novembro de 2013 ás doce horas, data en que se efectuará a ocupación dos terreos, co fin de facer posible a súa presenza e a dos técnicos que os poidan asistir no acto. Nese momento redactarase a acta en que se faga constar: – Lugar e data de outorgamento. – Identificación dos titulares dos terreos que se van ocupar ou dos dereitos sobre estes e a súa situación rexistral. – Superficie que se ocupará e aproveitamento urbanístico que lle corresponda. – Polígono onde se fará efectivo este aproveitamento. QUINTO. Facultar ao sr. alcalde para que, acompañado do técnico municipal e do secretario, se presenten o mesmo día e redacte a acta de ocupación. SEXTO. Que se publique este acordo no Boletín Oficial da Provincia da Coruña e que se lles notifique aos propietarios e ás demais persoas interesadas. SÉTIMO. Que se expida unha certificación administrativa acreditativa de todos os puntos da acta redactada a favor de cada un dos propietarios dos terreos ocupados. OITAVO. Que se lle remita ao Rexistro da Propiedade unha copia da certificación da acta redactada, xunto co correspondente plano, para os efectos da inscrición que proceda. Contra este acordo, que pon fin á vía administrativa, poderá optar, consonte ó disposto no artigo 116.1 da Lei 30/1992, do 28 de novembro, do réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro, por: A.-Interpoñer recurso potestativo de reposición ante a Xunta de Goberno Local dentro do prazo DUN MES que comenzará a contar dende o día seguinte ó da recepción da presente notificación, advertíndolle que, segundo o establecido no artigo 116.2 da Lei 30/1992, do 28 de novembro, do réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro, non poderá interpoñer recurso contencioso-administrativo ata que sexa resolto expresamente ou se producira a desestimación presunta do recurso de reposición interposto. E consonte ó disposto nos parágrafos 1 e 4 do artigo 46 da Lei 29/1998, do 13 de xullo, reguladora da xurisdicción contencioso-administrativa, o prazo para interpoñer o devandito recurso contencioso administrativo será: - Se fora expresa a resolución do recurso potestativo de reposición: DOUS MESES que comezarán a contar dende o día seguinte a aquel en que se notifique a dita resolución. - Se non fora expresa a resolución do recurso potestativo de reposición: SEIS MESES que comezarán a contar dende o día seguinte a aquel en que deba entenderse presuntamente desestimado o recurso potestativo de reposición. B.-Interpoñer directamente recurso contencioso-administrativo ante os órganos do orde xurisdiccional contencioso-administrativo que correspondan, consonte ó disposto nos artigos 8, 10 e 13 da Lei 29/1998, do 13 de xullo, reguladora da xurisdicción contencioso-administrativa, no prazo de DOUS MESES que comezará a contar dende o día seguinte ó da recepción da presente notificación, en harmonía co establecido no artigo 46 da devandita lei. Laxe, 29 de outubro de 2013. O alcalde, Asdo/Antonio Carracedo Sacedón